KUMITAT PERMANENTI GĦALL-KONSIDERAZZJONI TA' ABBOZZI TA' LIĠI AĠĠUNT

LAQGĦA NRU 32

L-Erbgħa, 18 ta' Novembru 2020

Il-Kumitat Permanenti għall-Konsiderazzjoni ta' Abbozzi ta' Liġi Aġġunt iltaqa' fil-Parlament fis-2.07 p.m.

L-Onor.

PREŻENTI

L-Onor.

Il-President tal-Kumitat qal it-talba.

Il-Minuti tal-Laqgħa Nru 31 li saret fis-6 ta' Ottubru 2020 ġew ikkonfermati.

ABBOZZ TA' LIĠI DWAR L-UGWALJANZA – ABBOZZ NRU 96 – KONT.

Skont riżoluzzjoni fis-Seduta Nru 276 tat-Tnejn, 11 ta' Novembru 2019, il-Kumitat iltaqa' biex ikompli jikkonsidra dan l-Abbozz ta' Liġi.

Bil-permess tal-Kumitat, ġew mistiedna biex jintervjenu: Dr Tonio Borg (Avukat, LifeNetwork Foundation Malta), is-Sa Cynthia Chircop (Rappreżentanta tal-Malta LGBTIQ Rights Movement), Dr Chris Soler (Avukat tal-Istat), Dr Claire Bonello (Rappreżentanta taċ-Church Schools Association u taċ-Church Schools' Parents' Association), Fr Jimmy Bartolo (Rappreżentant tas-Secretariat for Catholic Education), is-Sur Ivan Grech Mintoff (Rappreżentant ta' Abortion in Malta?

Not in my name! u Fight Against Gender Indoctrination), is-Sur Peter Cassar Torregiani, Dr Miriam Sciberras (Chairperson, LifeNetwork Foundation Malta), Dr Ian Baldacchino (Rappreżentant tal-Kunsill Mediku), is-Sur Clayton Mercieca (Rappreżentant tal-Allied Rainbow Communities), is-Sur Joe Grima (Rappreżentant tal-Malta LGBTIQ Rights Movement), is-Sa Mary Ann Sant Fournier (President tal-Kamra tal-Ispiżjara ta' Malta), is-Sur Arthur Muscat (Rappreżentant tal-Malta Employers' Association) u Dr Desirée Attard (Konsulent Legali, Ministeru għall-Ġustizzja, l-Ugwaljanza u l-Governanza).

KLAWSOLA 32 (Posposta fil-Laqgħa Nru 31)

Il-Ministru għall-Ġustizzja, l-Ugwaljanza u l-Governanza, l-Onor.

Edward Zammit Lewis, u s-Segretarju Parlamentari għall-Ugwaljanza u r-Riformi, l-Onor.

Klawsola 32 għandha tiġi emendata kif ġej:

(a) is-subklawsola (3) tagħha għandha tiġi mħassra u s-subklawsola (4) tagħha għandha tiġi rinumerata bħala subklawsola (3); u

(b) fis-subklawsola (3) tagħha, kif rinumerata, minflok il-kelma "L-Att" għandhom jidħlu l-kliem "Mingħajr ħsara għall-Att tal-2020 dwar il-Kummissjoni għad-Drittijiet tal-Bniedem u l-Ugwaljanza, l-Att".

Fuq mozzjoni tal-Ministru għall-Ġustizzja, l-Ugwaljanza u l-Governanza l-Kumitat qabel li l-Emenda "M", imressqa fil-Laqgħa Nru 31 tas-6 ta' Ottubru 2020, tiġi rtirata.

L-Emenda "N" għaddiet nem. con.

KLAWSOLA 32, kif emendata, għaddiet nem. con. u kienet ordnata ssir parti mill-Abbozz ta' Liġi.

KLAWSOLA 27 għaddiet nem. con. u kienet ordnata ssir parti mill-Abbozz ta' Liġi.

Il-Ministru għall-Ġustizzja, l-Ugwaljanza u l-Governanza u s-Segretarju Parlamentari għall-Ugwaljanza u r-Riformi ressqu din l-Emenda "O":

Klawsola 28 għandha tiġi mħassra.

L-Emenda "O" għaddiet nem. con. u l-KLAWSOLA 28 ġiet imħassra.

Il-Ministru għall-Ġustizzja, l-Ugwaljanza u l-Governanza u s-Segretarju Parlamentari għall-Ugwaljanza u r-Riformi ressqu din l-Emenda "P":

Klawsola 29 għandha tiġi emendata kif ġej:

(a) fis-subklawsola (1) tagħha, minflok il-kliem "Kwalunkwe persuna" għandhom jidħlu l-kliem "Bla ħsara għal kwalunkwe rimedju ieħor fi kwalunkwe liġi oħra, kwalunkwe persuna";

(b) is-subklawsola (2) tagħha għandha tiġi sostitwita kif ġej:

"(2) Kull assoċjazzjoni, organizzazzjoni, jew entità legali, tista' tippreżenta lment lill-Kummissjoni f'isem jew bl-appoġġ ta' persuna li temmen li hija vittma tal-ksur tad-dritt għal trattament indaqs u n-nondiskriminazzjoni, bil-kunsens bil-miktub ta' tali persuna, fejn titlob lill-Bord sabiex jinbdew il-proċeduri meħtieġa skont dan l-Att.";

(ċ) minnufih wara s-subklawsola (2) tagħha, kif sostitwita, għandha tidħol subklawsola ġdida kif ġej:

"(3) Kwalunkwe assoċjazzjoni, organizzazzjoni, jew entità legali tista' tippreżenta lment ukoll f'dawk il-każijiet fejn ma hemmx persuna speċifika li hija identifikata bħala l-vittma tal-ksur tad-dritt għal trattament indaqs u n-nondiskriminazzjoni:

Iżda l-ilment għandu jkun ta' interess pubbliku jew dwar settur jew grupp partikolari tas-soċjetà."; u

(d) is-subklawsola (3) tagħha għandha tiġi rinumerata bħala subklawsola (4).

Fit-3.48 p.m., meta l-President tal-Kumitat qiegħed il-mistoqsija fuq l-Emenda "P" imressqa mill-Ministru Edward Zammit Lewis u mis-Segretarju Parlamentari Rosianne Cutajar, intalbet votazzjoni.

Il-Kumitat qabel li din il-votazzjoni tittieħed immedjatament.

Il-Kumitat ivvota hekk:

VOTAZZJONI NRU 1: ĦIN: 3.48 p.m.

L-Onor.

L-Onor.

Dalli Miriam

L-Emenda "P" għaddiet.

Fit-3.49 p.m., meta l-President tal-Kumitat qiegħed il-mistoqsija fuq klawsola 29 kif emendata, intalbet votazzjoni.

Il-Kumitat ivvota hekk:

VOTAZZJONI NRU 2: ĦIN: 3.49 p.m.

L-Onor.

L-Onor.

Dalli Miriam

KLAWSOLA 29, kif emendata, għaddiet u kienet ordnata ssir parti mill-Abbozz ta' Liġi.

Il-Ministru għall-Ġustizzja, l-Ugwaljanza u l-Governanza u s-Segretarju Parlamentari għall-Ugwaljanza u r-Riformi ressqu din l-Emenda "Q":

Fi klawsola 30, minflok il-kliem "taħt l-artikoli 28 u 29" għandhom jidħlu l-kliem "taħt l-artikolu 28".

Fit-3.51 p.m., meta l-President tal-Kumitat qiegħed il-mistoqsija fuq l-Emenda "Q" imressqa mill-Ministru Edward Zammit Lewis u mis-Segretarju Parlamentari Rosianne Cutajar, intalbet votazzjoni.

Il-Kumitat ivvota hekk:

VOTAZZJONI NRU 3: ĦIN: 3.51 p.m.

L-Onor.

L-Onor.

Dalli Miriam

L-Emenda "Q" għaddiet.

Fit-3.52 p.m., meta l-President tal-Kumitat qiegħed il-mistoqsija fuq klawsola 30 kif emendata, intalbet votazzjoni.

Il-Kumitat ivvota hekk:

VOTAZZJONI NRU 4: ĦIN: 3.52 p.m.

L-Onor.

L-Onor.

Dalli Miriam

KLAWSOLA 30, kif emendata, għaddiet u kienet ordnata ssir parti mill-Abbozz ta' Liġi.

Il-Ministru għall-Ġustizzja, l-Ugwaljanza u l-Governanza u s-Segretarju Parlamentari għall-Ugwaljanza u r-Riformi ressqu din l-Emenda "R":

Klawsola 31 għandha tiġi emendata kif ġej:

(a) fis-subklawsola (1) tagħha, minflok il-kliem "taħt l-artikoli 28 u 29" għandhom jidħlu l-kliem "taħt l-artikolu 28";

(b) fis-subklawsola (1) tagħha, il-kliem "il-Qorti jew quddiem" għandhom jiġu mħassra;

(ċ) fis-subklawsola (1) tagħha, minflok il-kelma "aktar" għandhom jidħlu l-kliem "konkorrenza ta' kwalunkwe"; u

(d) fis-subklawsola (2) tagħha, minflok il-kliem "l-Qorti jew il-Bord għandhom jilqgħu l-ilment jekk il-intimat" għandhom jidħlu l-kliem "l-Bord għandu jilqa' l-ilment jekk l-intimat".

Fuq mozzjoni tal-Ministru għall-Ġustizzja, l-Ugwaljanza u l-Governanza l-Kumitat qabel li klawsola 31 u l-Emenda "R" jiġu posposti.

KLAWSOLA 33 għaddiet nem. con. u kienet ordnata ssir parti mill-Abbozz ta' Liġi.

Il-Ministru għall-Ġustizzja, l-Ugwaljanza u l-Governanza u s-Segretarju Parlamentari għall-Ugwaljanza u r-Riformi ressqu din l-Emenda "S":

Klawsola 34 għandha tiġi sostitwita kif ġej:

"Emendi għall-Kodiċi Kriminali.

Il-Kodiċi Kriminali għandu jiġi emendat kif ġej:

(a) l-artikolu 82A tiegħu għandu jiġi sostitwit b'dan li ġej:

"Tixwix għall-mibegħda.

(1) Kull min kwalunkwe juża kliem jew imġiba ta' theddid, abbużivi jew insolenti, jew jesibixxi xi materjal miktub jew stampat li jkun ta' theddid, abbużiv jew insolenti, jew xort'oħra jġib ruħu b'tali mod, bil-ħsieb li b'hekk iqajjem vjolenza jew mibegħda kontra xi persuna oħra jew grupp ta' persuni oħrajn fuq bażi tad-diżabilità, l-espressjoni tal-ġeneru jew l-identità tal-ġeneru, l-età, il-fatturi ġenetiċi, l-istat familjari jew ċivili, l-istat tas-saħħa, il-kulur, l-oriġini etnika jew nazzjonali jew razza, il-lingwa, in-nazzjonalità, l-opinjoni politika, l-oriġini soċjali, l-orjentazzjoni sesswali, il-proprjetà, ir-responsabilitajiet familjari jew tqala, is-sess jew karatteristiċi tas-sess, u t-twemmin, kredu jew reliġjon, jew b'hekk joħloq il-probabilità li, meta wieħed iqis iċ-ċirkostanzi kollha, titqajjem vjolenza jew mibegħda, għandu jeħel, meta jinsab ħati, il-piena ta' priġunerija minn sitt (6) xhur sa tmintax (18)-il xahar.

(2) Għall-finijiet tas-subartikolu preċedenti, "vjolenza jew mibegħda" tfisser vjolenza jew mibegħda kontra persuna jew grupp ta' persuni definiti b'referenza għad-diżabilità, l-espressjoni tal-ġeneru jew l-identità tal-ġeneru, l-età, il-fatturi ġenetiċi, l-istat familjari jew ċivili, l-istat tas-saħħa, il-kulur, l-oriġini etnika jew nazzjonali jew razza, il-lingwa, in-nazzjonalità, l-opinjoni politika, l-oriġini soċjali, l-orjentazzjoni sesswali, il-proprjetà, ir-responsabilitajiet familjari jew tqala, is-sess jew karatteristiċi tas-sess, u t-twemmin, kredu jew reliġjon tagħhom.";

(b) minnufih qabel l-artikolu 83B tiegħu, l-intestatura tat-Titolu II tat-Taqsima II tal-Ewwel Ktieb għandha tiġi sostitwita bl-intestatura ġdida li ġejja: "DISPOŻIZZJONIJIET ĠENERALI LI JKUNU JAPPLIKAW GĦAL REATI LI JKUNU AGGRAVATI JEW MOTIVATI MILL-MIBEGĦDA";

(ċ) fl-artikolu 83B tiegħu, minflok il-kliem "fuq bażi ta' ġeneru, identità tal-ġeneru, orjentazzjoni sesswali, razza, kulur, lingwa, oriġini nazzjonali jew etnika, ċittadinanza, reliġjon jew twemmin jew opinjoni politika jew opinjoni oħra" għandhom jidħlu l-kliem "fuq bażi ta' diżabilità, l-espressjoni tal-ġeneru jew l-identità tal-ġeneru, l-età, il-fatturi ġenetiċi, l-istat familjari jew ċivili, l-istat tas-saħħa, il-kulur, l-oriġini etnika jew nazzjonali jew razza, il-lingwa, in-nazzjonalità, l-opinjoni politika, l-oriġini soċjali, l-orjentazzjoni sesswali, il-proprjetà, ir-responsabilitajiet familjari jew tqala, is-sess jew karatteristiċi tas-sess, u t-twemmin, kredu jew reliġjon";

(d) fis-subartikolu (2) tal-artikolu 222A tiegħu, minflok il-kliem "fuq bażi ta' ġeneru, identità tal-ġeneru, orjentazzjoni sesswali, razza, kulur, lingwa, nazzjonalità jew oriġini etnika, ċittadinanza, reliġjon jew twemmin jew opinjoni politika jew opinjoni oħra" għandhom jidħlu l-kliem "fuq bażi ta' diżabilità, l-espressjoni tal-ġeneru jew l-identità tal-ġeneru, l-età, il-fatturi ġenetiċi, l-istat familjari jew ċivili, l-istat tas-saħħa, il-kulur, l-oriġini etnika jew nazzjonali jew razza, il-lingwa, in-nazzjonalità, l-opinjoni politika, l-oriġini soċjali, l-orjentazzjoni sesswali, il-proprjetà, ir-responsabilitajiet familjari jew tqala, is-sess jew karatteristiċi tas-sess, u t-twemmin, kredu jew reliġjon";

(e) fis-subartikolu (3) tal-artikolu 222A tiegħu, minflok il-kliem "fuq bażi ta' ġeneru, identità tal-ġeneru, orjentazzjoni sesswali, razza, kulur, lingwa, nazzjonalità jew oriġini etnika, ċittadinanza, reliġjon jew twemmin jew opinjoni politika jew opinjoni oħra" għandhom jidħlu l-kliem "fuq bażi ta' diżabilità, l-espressjoni tal-ġeneru jew l-identità tal-ġeneru, l-età, il-fatturi ġenetiċi, l-istat familjari jew ċivili, l-istat tas-saħħa, il-kulur, l-oriġini etnika jew nazzjonali jew razza, il-lingwa, in-nazzjonalità, l-opinjoni politika, l-oriġini soċjali, l-orjentazzjoni sesswali, il-proprjetà, ir-responsabilitajiet familjari jew tqala, is-sess jew karatteristiċi tas-sess, u t-twemmin, kredu jew reliġjon", u fis-subparagrafu (a) tiegħu, għall-kliem "li juru l-ġeneru, identità tal-ġeneru, orjentazzjoni sesswali, razza, kulur, lingwa, nazzjonalità jew oriġini etnika, ċittadinanza, reliġjon jew twemmin jew opinjoni politika jew opinjoni oħra" għandhom jidħlu l-kliem "li juru d-diżabilità, l-espressjoni tal-ġeneru jew l-identità tal-ġeneru, l-età, il-fatturi ġenetiċi, l-istat familjari jew ċivili, l-istat tas-saħħa, il-kulur, l-oriġini etnika jew nazzjonali jew razza, il-lingwa, in-nazzjonalità, l-opinjoni politika, l-oriġini soċjali, l-orjentazzjoni sesswali, il-proprjetà, ir-responsabilitajiet familjari jew tqala, is-sess jew karatteristiċi tas-sess, u t-twemmin, kredu jew reliġjon";

(f) fis-subartikolu (1) tal-artikolu 251D tiegħu, minflok il-kliem "fuq bażi ta' ġeneru, identità tal-ġeneru, orjentazzjoni sesswali, razza, kulur, lingwa, oriġini etnika jew nazzjonali, reliġjon jew twemmin jew opinjoni politika jew opinjoni oħra" għandhom jidħlu l-kliem "fuq bażi ta' diżabilità, l-espressjoni tal-ġeneru jew l-identità tal-ġeneru, l-età, il-fatturi ġenetiċi, l-istat familjari jew ċivili, l-istat tas-saħħa, il-kulur, l-oriġini etnika jew nazzjonali jew razza, il-lingwa, in-nazzjonalità, l-opinjoni politika, l-oriġini soċjali, l-orjentazzjoni sesswali, il-proprjetà, ir-responsabilitajiet familjari jew tqala, is-sess jew karatteristiċi tas-sess, u t-twemmin, kredu jew reliġjon";

(g) fis-subartikolu (1) tal-artikolu 325A tiegħu, minflok il-kliem "fuq bażi ta' ġeneru, identità tal-ġeneru, orjentazzjoni sesswali, razza, kulur, lingwa, oriġini etnika jew nazzjonali, reliġjon jew twemmin jew opinjoni politika jew opinjoni oħra" għandhom jidħlu l-kliem "fuq bażi ta' diżabilità, l-espressjoni tal-ġeneru jew l-identità tal-ġeneru, l-età, il-fatturi ġenetiċi, l-istat familjari jew ċivili, l-istat tas-saħħa, il-kulur, l-oriġini etnika jew nazzjonali jew razza, il-lingwa, in-nazzjonalità, l-opinjoni politika, l-oriġini soċjali, l-orjentazzjoni sesswali, il-proprjetà, ir-responsabilitajiet familjari jew tqala, is-sess jew karatteristiċi tas-sess, u t-twemmin, kredu jew reliġjon".".

L-Emenda "S" għaddiet nem. con.

KLAWSOLA 34, kif emendata, għaddiet nem. con. u kienet ordnata ssir parti mill-Abbozz ta' Liġi.

Fl-4.43 p.m. id-diskussjoni fuq dan l-Abbozz ta' Liġi ġiet interrotta u aġġornata għat-Tlieta, 24 ta' Novembru 2020, fis-2.00 p.m.

SKRIVANA TAL-KUMITAT

CHAIRMAN TAL-KUMITAT


KUMITATI TAL-KAMRA TAD-DEPUTATI

KUMITAT PERMANENTI DWAR IL-ĦATRIET PUBBLIĊI

AVVIŻ

Laqgħa Nru 17

It-Tnejn, 23 ta' Novembru 2020 fil-5.30 pm

L-Onor.

Anthony Agius Decelis, President tal-Kumitat Permanenti dwar il-Ħatriet Pubbliċi, javża li l-Kumitat se jiltaqa' nhar it-Tnejn, 23 ta' Novembru 2020 fil-5.30 pm fil-Kamra tal-Kumitati fil-Parlament, il-Belt Valletta, b'din l-aġenda:

Konferma tal-Minuti.

Smigħ fir-rigward tan-nomina tas-Sur Jesmond Gatt, Chairman tal-Bord tal-Gvernaturi tal-Korp għall-Aaliżi ta' Informazzjoni Finanzjarja.

Affarijiet oħra.

20 ta' Novembru 2020 Skrivan tal-Kamra

Proceedings, agenda, minutes and transcripts of the parliamentary committees hat


(Rapport Uffiċjali u Rivedut)

Laqgħa Nru 17

It-Tnejn, 23 ta' Novembru 2020

Stampat fl-Uffiċċju tal-Iskrivan

Prezz €2.50

Laqgħa Nru 17

It-Tnejn, 23 ta' Novembru 2020

Il-Kumitat iltaqa' fil-Parlament, il-Belt Valletta, fil-5.33 p.m.

Il-Minuti tal-laqgħa Nru 16, li saret fit-28 ta' Ottubru 2020, ġew ikkonfermati.

IĊ-CHAIRPERSON (Onor. Anthony Agius Decelis): Illum il-Kumitat għandu quddiemu n-nomina tas-Sur Jesmond Gatt għall-kariga ta' Chairperson tal-Bord tal-Gvernaturi għall-Korp tal-Analiżi tal-Informazzjoni Finanzjarja.

Kif tafu, irċevejna l-ittra tal-Oppożizzjoni, tlabna lill-Ispeaker jagħtina Ruling, tana Ruling u għalhekk issa qegħdin nipproċedu bis-smigħ.

KAROL AQUILINA: Naħseb li qabel nibdew hemm ħtieġa li f'dan il-Kumitat niċċaraw ftit kif ġraw l-affarijiet ħalli ma jerġax ikollna sitwazzjonijiet bħal dawn.

Meta skoprejt li kien ġara hekk, jien ħassejt li l-aħjar mod kien li nagħmel diskors fil-Plenarja.

Deherli li n-naħa tal-Gvern b'xi mod jew ieħor kienet se tindirizza s-sitwazzjoni billi jkun hemm abbokkament anke mal-Oppożizzjoni biex insolvu din is-sitwazzjoni antipatika li nħolqot.

Jien kelli indikazzjoni li xi ħadd min-naħa tal-Gvern ried li nitkellmu, però aħna bl-ebda mod ħadd ma avviċinana biex din is-sitwazzjoni tiġi żblukkata, u ladarba l-Ministru Edward Scicluna bagħat l-ittra, aħna konna kostretti li nirrispondu għaliha u niġbdu l-attenzjoni għal dik iċ-ċirkostanza li żviluppat.

IIlum hemm Ruling tal-Ispeaker dwar din is-sitwazzjoni.

Hemm uħud mill-affarijiet li aħna għandna dubji dwarhom, fosthom li jekk il-liġi tgħid li l-Prim Ministru jaħtar, ma tistax imbagħad f'daqqa waħda tiġi interpretata bħala li xi ħaddieħor jista' jaħtar, għax l-liġi timponi, tesiġiha.

Qed ngħid dan kollu għaliex, lil hinn mill-persuna li se jkollna quddiemna llum, aħna din in-naħa – kif konvint li tixtiequ intom wkoll – irridu li l-affarijiet isiru kif suppost, u li r-rwol li naqdu aħna f'dan il-kumitat ikun rispettat mhux biss bejnietna, imma anke mill-Ministri li jagħmlu l-ħatriet.

L-agħar ħaġa li tista' tiġri huwa li dan il-kumitat jidher li mhux qiegħed jaqdi r-rwol tiegħu kif suppost jew li ma jeħdux bis-serjetà.

Din semmejtha anke f'laqgħat oħra qabel ma ġraw dawn iċ-ċirkostanzi.

Naħseb li ħadd minna ma jrid hekk, u għalhekk in-naħa tal-Oppożizzjoni ninsistu li l-proċedura stabbilita fil-liġi tiġi segwita kollha kemm hi.

Qed nagħmel din l-ispjegazzjoni għaliex naħseb li din kienet okkażjoni tajba fejn dan il-kumitat juri li jieħu l-affarijiet bis-serjetà u jrid li l-affarijiet isiru tajbin.

Irrid nagħmilha ċara li dan m'għandu x'jaqsam xejn mal-persuna li se jkollna quddiemna.

Jien lis-Sur Gatt m'għandix idea min hu, qatt ma ltqajt miegħu u ma naf xejn dwaru ħlief dak li bagħtilna hu llum.

Jiġifieri seta' kien ħaddieħor, biex niftehmu, u bl-ebda mod ma tirrifletti fuqu, imma sempliċement kien hemm nuqqas li aħna ħassejna li kellu jiġi indirizzat u mhux injorat, jew inkella wieħed jipprova jdur miegħu b'ċertu mod.

Aħna miftuħin li meta jkun hemm ċirkostanzi bħal dawn wieħed jitkellem u jsolvihom u mhux jgħaddas rasu.

Hemmhekk naħseb li kien hemm daqsxejn ta' nuqqas min-naħa tal-Gvern.

Li kieku l-Gvern b'xi mod jew ieħor avviċinana u qalilna: Ġara hekk u hekk, ejja naraw kif nistgħu nindirizzaw din is-sitwazzjoni, hemmhekk ma kien ikun hemm l-ebda diffikultà min-naħa tagħna tal-Oppożizzjoni.

Grazzi.

IĊ-CHAIRPERSON: L-Onor.

GLENN BEDINGFIELD: Jien smajtu d-diskors tal-Onor.

Aquilina, kont fil-Kamra u ġbidt l-attenzjoni fuq dak li kien għadu kif qal.

Għedt ukoll li l-Gvern kien se jirranġa din is-sitwazzjoni għax bla dubju ma kien hemm xejn li sar b'intenzjoni ħażina, u naħseb li kienet naturali li l-pass li jmiss kellu jkun li l-Ministru tal-Finanzi jressaq dan l-isem quddiem il-Kumitat.

Issa, jekk għandux ikun il-Ministru tal-Finanzi, jekk għandux ikun il-Prim Ministru, ma naħsibx li hija fil-mansjoni ta' dan il-kumitat.

Dan il-kumitat għandu quddiemu l-persuna li qed tkun nominata għal din il-kariga li hu s-Sur Jesmond Gatt.

Jien, bħall-Onor.

Aquilina, m'għandix idea min hu u ma nafux, u naħseb li l-iSpeaker kien ċar li dan il-kumitat għandu jkompli b'din il-ħatra u, kif qal tajjeb l-Onor.

Aquilina, naħseb li huwa fid-dover tagħna li jiġi quddiemna s-Sur Gatt, isiru l-mistoqsijiet li għandhom isiru, u mbagħad nagħmlu r-rakkomandazzjonijiet tagħna.

Aħna min-naħa tagħna, bħala Gvern, meta nġibdet l-attenzjoni, aġixxejna b'tali mod li qed insegwu l-proċedura li dejjem segwejna.

IĊ-CHAIRPERSON: Grazzi, Onor. Bedingfield.

Jekk m'hawnx iktar kummenti, nirringrazzjakom.

Naf li kulħadd jipprova jagħmel l-aħjar biex il-funzjoni tagħna tiġi dejjem iktar irfinuta u għall-aħjar.

Għalhekk, wara li smajna l-kummenti ta' kulħadd, nixtieq li mmorru għall-aġenda li għandna.

SMIGĦ FIR-RIGWARD TAN-NOMINA TAS-SUR JESMOND GATT GĦALL-ĦATRA TA' CHAIRMAN TAL-BORD TAL-GVERNATURI TAL-KORP GĦALL-ANALIŻI TA' INFORMAZZJONI FINANZJARJA (FIAU)

IĊ-CHAIRPERSON: Nitlob lis-Sur Gatt jidħol hawnhekk ħalli nibdew is-smigħ fir-rigward tan-nomina tiegħu għall-ħatra ta' Chairman tal-Bord tal-Gvenaturi tal-FIAU.

Is-Sur Jesmond Gatt daħal fil-Kamra.

IĊ-CHAIRPERSON: Sur Gatt, grazzi talli qiegħed magħna.

Dan il-Kumitat dwar il-Ħatriet Pubbliċi huwa mwaqqaf permezz tal-Att li jemenda l-Att dwar l-Amministrazzjoni Pubblika u, skont dan l-istess Att, il-membri tiegħu jistgħu jagħmlulek mistoqsijiet supplimentari relatati mat-tweġibiet li tajt għall-mistoqsijiet bil-miktub li diġà ntbagħtulek.

Ninformak ukoll li, skont l-istess liġi, il-mistoqsijiet u t-tweġibiet, kemm-il darba l-kumitat ma jiddeċedix mod ieħor, għandhom ikunu pubbliċi fuq il-mezzi tal-Parlament.

Qabel niftaħ id-diskussjoni nixtieq ninformak li din il-laqgħa se tiġi live streamed fuq il-website tal-Parlament u qed tiġi rekordjata biex eventwalment tixxandar ukoll fuq il-mezzi Parlamentari.

Għalhekk, dak kollu li jingħad huwa pubbliku u n-nies ikollhom aċċess għal din l-informazzjoni.

Tista', jekk jogħġbok, tagħtina ftit informazzjoni dwarek, u mbagħad kull membru jkollu l-faċilità u l-fakultà li jistaqsik skont it-tweġibiet li inti tajt biex insiru nafuk aħjar.

IS-SUR JESMOND GATT: Se nagħti l-background professjonali tiegħi.

L-ewwel impjieg tiegħi kien il-Bank Ċentrali, u huwa l-aħħar wieħed ukoll għax ilni 37 sena naħdem hemmhekk.

Fil-Bank Ċentrali għamilt numru ta' xogħljiet, però l-aħħar 20 sena qattajthom f'area speċifika ħafna, li hija l-area tar-regulation.

Għandi area fejn noħorġu l-liġijiet madwar il-ftit li baqa' li jista' jagħmel is-Central Bank dwar l-operat tas-settur finanzjarju fejn jidħol payment systems, jiġifieri kemm prodotti għall-konsumatur u kemm prodotti bejn il-banek.

Nopera wkoll dawn is-sistemi u nieħu ħsieb ukoll il-cash cycle f'Malta, jiġifieri nimporta l-cash, nagħmel minting tal-coins u naturalment nara li jkunu available għall-użu tal-pubbliku.

Xi ħaġa li l-pubbliku jħobb juża s'issa.

IĊ-CHAIRPERSON: Grazzi.

L-Onor.

Mizzi.

JOE MIZZI: Kif tarah ir-rwol il-ġdid tiegħek, u x'inhuma l-prijoritajiet li għandek ladarba tkun f'din il-kariga?

IĊ-CHAIRPERSON: Grazzi, Onor. Mizzi.

IS-SUR JESMOND GATT: Din offrewhieli fuq il-Bord diġà erba' snin ilu, u allura għandi idea mhux ħażin ta' x'inhu r-rwol tal-FIAU.

Ingħaqadt mal-FIAU fl-2013/14 u sal-lum rajt bidla kbira fl-FIAU.

Qed nifhem li l-FIAU għaddej minn fażi ta' tranżizzjoni.

Li ssorprendieni meta ngħaqadt mal-FIAU kien in-nuqqas qawwi ta' riżorsi li kien hemm.

Kien hemm biss 15-il ruħ, u fl-ewwel meeting tal-Bord kelli diskussjoni mhux ħażin mad-Direttur ta' dak iż-żmien dwar x'se nagħmlu għaliex kien jidher ċar li l-FIAU irid jikber u jrid jiżviluppa ħafna iktar.

Ovvjament, matul dawn l-erba' snin tlabna r-riżorsi u ngħatajna ħafna riżorsi biex żviluppajna.

L-FIAU għandu rwol li jinteressa ħafna lill-pubbliku għaliex ir-rwol tiegħu jaħbat ukoll ma' aspettativa pubblika li jkun hawn l-ordni fil-pajjiż, u qed nifhem, minkejja li l-FIAU ma jistax ikun daqshekk trasparenti f'dak li qed jagħmel, li huwa role sinifikanti ħafna f'dan ir-rigward.

Il-prijoritajiet tiegħi hu li jibqa' l-FIAU jiżviluppa u jibqa' jilħaq l-ambizzjonijiet kif impoġġija fil-liġi u kif ukoll mistenni mill-partners tagħna fil-kumplament tad-dinja.

Fil-fatt, l-Ewropa tpoġġielna aspettattivi, però r-rwol tal-FIAU huwa rwol li d-dinja kollha interessata fih.

Infatti l-Amerikani jagħmlu ħafna xogħol f'dan ir-rigward, bħal kwalunkwe pajjiż ieħor.

Aħna ma nistgħux ma nkunux parti minn din il-komunità li qed tagħmel dawn is-salvagwardi biex ngħinu lis-soċjetà tgħix dejjem fi stat ta' legalità, biex innaqqsu dejjem u nikkumbattu dejjem kemm jista' jkun il-kriminalità minn dan l-aspett.

Ovvjament, f'dan il-każ mhux li nkunu fuq il-frontline, imma billi nifhmu li nneħħu wieħed mill-aspettattivi tal-crime li huwa r-reward, li l-huwa l-wealth li jippruvaw ikollhom il-kriminali jew jiġġeneraw il-kriminali bħala reward għall-kriminalità tagħhom.

Ħafna mill-kriminalità lejn dak tħares, lejn il-wealth.

Imbagħad hemm ukoll crimes oħrajn ta' passjoni li f'dan il-każ ma neħdux ħsiebhom aħna.

IĊ-CHAIRPERSON: Grazzi, Sur Gatt.

L-Onor.

CLYDE PULI: Aħna qegħdin f'kumitat ta' skrutinju biex nistaqsu d-domandi u jkollna idea bil-quddiem.

Ovvjament, rajt il-kontroversja li nqalgħet qabel, iċċarajnieha, imma rrid nerġa' niċċara issa li din il-kontroversja m'għandha xejn x'taqsam miegħek bħala persuna, imma kienet xi ħaġa ta' proċedura u ta' rispett lejn il-Parlament.

Se mai, jekk kien hemm nuqqas lejn dan il-Parlament, żgur li dan ma kienx min-naħa tiegħek, u żgur li ħadd mhu qed jikkontesta l-integrità tiegħek.

Dawk li jafuk ftit mill-bogħod naħseb li jafu li l-integrità tiegħek mhijiex xi ħaġa li hemm mistoqsija fuqha.

Ovvjament, l-esperjenza tiegħek fil-qasam finanzjarju hija vasta, u issa għandek esperjenza fl-FIAU wkoll.

Però inti hawnhekk għamilt kumment ukoll meta mistoqsi xi sfidi qed tara li għandna 'l quddiem, u għedt: Every year has so many challenges, but 2020 may be like no other.

Probabbli, nispera li may be like no other b'lura żgur li le, imma bil-quddiem nisperaw ukoll, u hemm challenges allura biex aħna nkunu nistgħu nsewwu r-reputazzjoni tagħna.

Issa għamilt kumment ukoll fuq nuqqas ta' trasparenza, kumment li nifhmu għaliex ċertu xogħol ma jistax ikun daqstant pubbliku.

Però, l-assigurazzjonijiet hemm barra – peress li tajna daqqiet kbar matul is-sena li għaddiet – iridu jingħataw.

Allura nixtieq nifhem eżatt jien fejn qed taħseb, x'ideat għandek, x'viżjoni għandek, fejn se mmorru fis-snin li ġejjin biex mhux biss nassiguraw li l-affarijiet ikunu sew, imma biex barra jidhru li huma sew, għax dik hija l-bazi tar-reputazzjoni ta' pajjiżna u tal-industrija tagħna.

IĊ-CHAIRPERSON: Grazzi.

IS-SUR JESMOND GATT: Fil-fatt, din il-mistoqsija ma tirrigwardax biss l-FIAU għaliex finalment ix-xogħol li jagħmel l-FIAU m'għandux riżultat immedjat, imma għandu riżultat fis-sens li jagħti ħafna inputs lil entitajiet oħra li mbagħad jistgħu jagħmlu l-enforcement tagħhom, fosthom il-Pulizija.

Fl-FIAU kien hemm wisq nuqqas ta' riżorsi biex seta' jaqdi dmiru sewwa, jinvestiga sew u jagħmel l-analiżi sew, u l-istess fil-każ tal-Pulizija.

Jiena semmejt l-2020 minħabba l-eżerċizzju tal-Moneyval li kollha kemm aħna qed nitkellmu fuqu kuljum.

F'dak ir-rigward jidher ċar li kien hemm bżonn ta' numru ta' affarijiet li jsaħħu l-governance tagħna f'dan ir-rigward.

Ovvjament qed isiru, qed isiru b'rata mgħaġġla, u dan huwa ċ-challenge li qed jiċċalinġja lil kull wieħed minna.

Jista' jagħti l-każ li xi minn daqqiet inkunu qegħdin ngħaġġlu żżejjed u allura nkunu ppressati għar-riżultati; però, naħseb li ċ-ċiklu ta' dan l-eżerċizzju parti minnu l-FIAU qiegħda tiżviluppah mhux ħażin.

Il-fatt li twaqqaf in-National Co-ordinating Committee kien ta' siwi kbir għaliex konna nsibuna ħafna drabi qed nagħmlu xogħol, u mbagħad ma nikkoordinawhx tajjeb ma' entitajiet oħra, u jaqa' qisu by the wayside u jintesa.

Fl-istess ħin, però, naħseb tirrealizzaw ic-challenges li għaddej minnhom l-FIAU.

Jiena se nagħti żewġ figuri.

Niftakar meta rajt l-ewwel rapport tal-FIAU fl-2010, qisu għaxar snin ilu, sibna 61 suspicious transaction report (STR).

STR tfisser li taqbad analista jdur mas-sistema finanzjarja jistaqsi biex jara din l-informazzjoni jistax jgħaqqadha.

Kellna 61 dak iż-żmien.

Illum għandna 2,500.

2,500 għax żdiedet il-kriminalità?

Probabbli li le.

Probabbli żdiedu hekk għax il-liġijiet internazzjonali żviluppaw ħafna u poġġew ħafna aspettattivi, u wkoll għax qed nikkomunikaw tajjeb mas-subject persons, għax huma dawk li wara kollox itarrfu x'inhi l-problema.

Ovvjament baqa' x'nagħmel.

Pereżempju, baqa' s-settur tal-avukati li rridu nagħmlu ħafna xogħol fih, kif ukoll baqa' s-settur tal-periti.

Qed nagħmlu training kontinwu, u allura x-xogħol fl-2020 se jkun li nippruvaw nagħlqu din l-issue, din il-pressure esterna li ġejja min-naħa tal-Moneyval u l-aspettattivi ta' hemmhekk, u nkomplu nsaħħu l-komunikazzjoni tagħna billi niggwidaw lill-Malti.

Ġara ħafna f'dawn l-aħħar tliet snin.

Ovvjament, qatt ma tista' tgħid li lestejt għax daqskemm qed nevolvu aħna, daqstant ieħor qed tevolvi l-kriminalità wkoll.

Kull sena li taħseb li wasalt issib li kont waqajt lura wkoll fl-istess ħin, u li jkun hemm affarijiet ġodda.

Imma naħseb li all in all il-proċess żviluppa tant li we are catching up.

Catching up ifisser li l-ammont ta' ħin li nieħdu biex naraw STR naqqasnieh ħafna.

Issa, biex naraw STR – għax jien inħares biss lejn il-policy – ġieli trid ġurisdizzjonjiet jagħtuk l-informazzjoni.

Ġieli jagħtuk hard time biex jagħtuk din l-informazzjoni.

Pereżempju, il-qrati, li jkollhom ovvjament il-kriterji tagħhom b'liġijiet tagħhom ta' disclosure ta' informazzjoni, għax din tkun kollha tkun informazzjoni kunfidenzjali.

Finalment, qed nifhem li żviluppajna ħafna ruħna.

Is-sena d-dieħla nixtiequ li nagħlqu dan l-episodju tal-Moneyval b'mod li l-komunità tagħna tkun kuntenta.

Anke jekk le, irridu nibqgħu naħdmu biex dejjem insaħħu dan ir-rwol li jagħti iktar riżultati.

Irrid ngħid ukoll li sfortunatament ir-riżultati ma jidhrux meta aħna nlestu xogħolna.

Ħafna drabi l-FIAU jlesti xogħlu, imma finalment meta toħroġ xi ħaġa fuq gazzetta li xi ħadd tressaq il-Qorti, hemmhekk jibda jidher xi riżultat li l-pubbliku jifhem li hemm xi ħaġa tanġibbli.

Allavolja meta naqra l-gazzetti nsib li mhux dik lanqas.

In-nies jistennew li l-Qorti tiddeċiedi ukoll, u l-Qorti tieħu l-ħin tagħha.

Xi kultant, meta ċittadin iħares lejn il-pakkett kollu tal-behaviours kollha, isib li l-istennija hija twila ħafna u rridu kollha kemm aħna nagħmlu sforz biex l-istennija tkun iktar raġonevoli.

Ħalli ngħid hekk: forsi sitt snin jew seba' snin huma wisq.

IĊ-CHAIRPERSON: Grazzi.

Issa għandna lill-Ministru Clayton Bartolo, ġdid fjamant.

Naħseb li dan se jkun l-ewwel intervent tiegħu fil-Parlament.

Nawgurawlu ħafna ħidma; għandu settur importanti ħafna għax huwa wieħed mill-muturi ekonomiċi ta' Malta.

Nafu x'inhuma l-kapaċitajiet tiegħu: jixraqlu.

CLAYTON BARTOLO (Ministru għat-Turiżmu u Protezzjoni tal-Konsumatur): Grazzi.

Sur Gatt, l-ewwel nett, ix-xogħol li għamilt l-FIAU matul dan l-aħħar żmien jidher biċ-ċar anke mill-kummenti li konna qed nirċievu waqt il-laqgħat li kellna dwar il-Moneyval.

Jien kont involut f'diversi laqgħat matul dawn l-aħħar għaxar xhur, u jidher biċ-ċar li l-FIAU, anke mill-kummenti li konna nirċievu minn istituzzjonijiet barranin, qegħda at the forefront tal-istituzzjonijiet kollha lokali fejn tidħol il-ġlieda kontra l-ħasil tal-flus.

Allura hawnhekk waħedha tiġi l-mistoqsija: Kemm huwa importanti l-investiment fir-riżorsi fi ħdan l-FIAU?

Jien mir-riċerka li għamilt jidher li lura fl-2012 kien hemm 12-il ruħ jaħdmu l-FIAU, u llum il-ġurnata qegħdin 96 ruħ, jiġifieri hemm qabża kbira.

Dan ifisser li sar investiment importanti matul dawn l-aħħar ftit snin.

Inti għedt li kont fuq il-Board of Governors.

Jirriżultalek jekk matul dawn l-aħħar tlieta, erba' snin saritx xi talba għar-riżorsi li ġiet rifjutata?

Inti semmejt l-isfida tant importanti li għandna f'pajjiżna tal-Moneyval, li jekk l-affarijiet jibqgħu mexjin kif inhuma jidher li għandna nirbħuha u minnha mbagħad nisfruttaw l-opportunitajiet li jiġu wara.

Issa allura, vis-à-vis dan kollu, kemm tara li huwa importanti dan l-investiment?

Qed ngħidu li fl-2012 kien hemm 12 mir-ruħ, u llum hemm 96 ruħ.

Kif tara li se jkompli jew għandu jkompli l-investiment fl-FIAU?

IĊ-CHAIRPERSON: Grazzi, Ministru Bartolo.

IS-SUR JESMOND GATT: Il-punt ta' riżorsi huwa critical f'sitwazzjoni fejn, kif għedt, hemm l-ammont ta' interacting mal-komunità.

Jiena semmejt l-STRs li ġejjin mingħand il-pubbliku Malti, imma daqstant ieħor hemm talbiet għal informazzjoni minn FIAUs barranin u stati oħra li jiġbru informazzjoni ta' x'qed jiġri hawn Malta.

Ma ninsewx li l-money laundering illum m'għadux istituzzjonalizzat kif kien qabel, forsi jħares lejn il-pajjiż.

Il-money launderer qed jimxi bejn il-fruntieri tal-pajjiżi biex jaħrab mil-liġijiet ta' pajjiż partikolari.

Dan ifisser li l-abbiltà li nwieġbu lill-pajjiżi barranin hija ukoll importanti, u allura trid ir-riżorsi biex tagħmilha.

Jekk għandek 2,800 STR li trid tlett ijiem għallinqas biex tarahom – u ma tridx lanqas tlett ijiem għax trid ħafna iktar minn hekk – imma diġà qed titkellem fuq eluf ta' ġranet fis-sena, u allura trid ir-riżorsi li huma speċjalizzati.

Ovvjament, m'intix se tqabbad nies mhumiex skilled.

Dawn iridu jkunu nies skilled.

Fil-fatt, l-isfida kbira li kellna f'dawn il-ħames snin ma kenitx ir-riżorsi li tlabna, ġeneralment finanzjarji biex tħallas lil dawn in-nies u ovvjament biex tikri l-postijiet u tkabbar il-premises, imma kienu fejn insibu lil dawn n-nies għaliex dawn huma nies speċjalizzati.

Ġeneralment tkun tixtieqhom li jkunu jifhmu l-kuntest li qed jaħdmu fih, jiġifieri jekk ikunu kollha barranin xorta għandna diffikultà.

Aħna rridu wkoll Maltin li jkunu mħarrġa f'dan is-settur, li jifhmu l-komunità Maltija, x'qed nagħmlu u x'inhuma s-sensibilitajiet tagħna.

Għalhekk f'dan ir-rigward ir-riżorsi huma critical, għax din hija intelligence, u l-intelligence in-nies jagħmluha mhux il-magni.

Nitkellmu fuq artificial intelligence, imma f'dan is-settur ma nistgħux naħdmu hekk.

Biex ġibna n-nies ingħatajna r-riżorsi kollha.

Inqalgħu ukoll numru ta' inċidenti dan l-aħħar tliet snin fejn kellna bżonn esperti barranin li jiswew il-miljuni.

No problem, dejjem irċevejna l-għajnuna li tlabna; so again, ir-riżors ma kienx in-nuqqas ta' flus imma biex issib is-soluzzjoni għal problema li hija l-identifikazzjoni tal-espert.

F'dawn it-tliet snin tlabna wkoll li nsaħħu l-informatika tal-unit.

Ovvjament, meta qed titkellem fuq intelligence qed nitkellmu fuq data intelligence ukoll, li qed tagħtina ħafna informazzjoni fuq inċidenti partikolari.

Anke hawn tlabna riżorsi u ngħatajna s-sistemi kollha li tlabna.

So, all in all, iċ-challenge kien li nikbru b'rata raġonevoli.

Ovvjament, jekk ikollok tim ta' 12 u ġġibu 30 f'ġimgħa mhux bilfors se jiffunzjonaw tajjeb flimkien.

Kien hemm ħafna żvilupp ukoll biex timmaniġġja ruħha aħjar l-istituzzjoni.

Għandek direttur u assistent direttur li jaħdmu iktar fuq l-area ta' management, li naraw li l-performance tagħhom hija adegwata, u s'issa m'għandna xejn fuqxiex ninkwetaw f'dan ir-rigward.

Fejn jidħol in-National Co-ordinating Committee on Combating Money Laundering and Funding of Terrorism (NCC), ridna niġbdu l-attenzjoni li dan huwa forma ta' riżors ieħor, biex b'hekk jagħtu kasek l-entitajiet l-oħra pubbliċi li jridu jżommulek idejk, jew iżżomm idejk magħhom biex taħdem.

Dawk ukoll qegħdin ikunu ħafna iktar sensibbli.

Naħseb li l-proċess żviluppa b'mod straordinarju u mgħaġġel f'dawn l-aħħar ħames snin.

Jien sorpriż kif meta dħalt sibt li għadna daqshekk lura, u r-raġuni naħseb ġejja mill-fatt li, jekk tiftakru, storikament money laundering meta kont tifel l-iskola kienu jgħiduli li l-Isvizzera tista' tpoġġi li trid u ħadd ma jgħidlek xejn.

Kienu l-bankiera tal-kriminali kollha tad-dinja.

Tul is-snin wara l-gwerra kien hemm l-idea li money laundering fis-sistema bankarja qisha hija xi ħaġa aċċettata.

Din bdiet tinbidel minn 20 sena 'l hawn, u bdiet tinbidel b'rata mgħaġġla.

Pereżempju, il-gaming daħal fl-aħħar direttivi li ħarġet l-EU.

Biex niftehmu, allavolja rajnih bħala riskju, imma qed insemmih biex nuri li l-iżvilupp tal-liġijiet kien tremendament imgħaġġel għaliex ovvjament is-soċjetajiet qed iħossuhom skomdi li l-kriminal jieħu r-reward u qisu ma ġara xejn.

Konsegwentement, ridna ngħaġġlu magħhom ukoll.

Però, għal perjodu ta' żmien ma għaġġilniex biżżejjed, irqadna ftit u ovvjament issa we are trying to pick up.

IĊ-CHAIRPERSON: Grazzi, Sur Gatt.

L-Onor.

KAROL AQUILINA: Grazzi, Sur Gatt, tad-disponibilità tiegħek li tiġi quddiem dan il-kumitat.

Jien għandi numru ta' domandi u nixtieq nagħmilhom waħda waħda ħalli na nitfixklux fihom u jkun hemm risposti iktar diretti fuqhom.

Hemm parti mill-ewwel domanda li saritlek mill-Gvern li nixtieq naqrahielek, u nixtieq il-kummenti tiegħek dwarha u tgħidli għalfejn qed taraha hekk.

Il-kwotazzjoni hija:

Inti tara din, kif qed tgħid, bħala perċezzjoni biss, jew inkella din hija realtà minħabba li, għal numru ta' snin, anke meta kien hemm każijiet li kienu high profile, l-FIAU dehret li ma mxietx u m'għamlitx xogħolha?

Irridek tispjega jekk din hijiex perċezzjoni jew hijiex ir-realtà.

Ma jistax ikunu t-tnejn li huma; jew waħda jew l-oħra.

Skont x'tgħidli, nixtieqek tispjegali, bħala Chairman tal-FIAU, kif se tibdel din il-ħaġa u kif se turi lis-soċjetà in ġenerali hemm barra li jekk l-FIAU tagħmel xogħolha twassal għal riżultat u mhux tibni perċezzjoni li qisu m'hu qed isir xejn.

IĊ-CHAIRPERSON: Grazzi, Onor. Aquilina.

F'idejk, Sur Gatt.

IS-SUR JESMOND GATT: Fil-fatt, waħda mid-diskussjonijiet li spiss ikolli fuq il-Bord hija kif se nikkomunikaw bħala FIAU.

Għal numru ta' snin l-FIAU kienet titqies bħala parti mis-Servizz Sigriet, u allura dak li nagħmlu qatt ma kkomunikajnih.

F'dawn l-aħħar erba' snin indunajna li n-nies għandhom għatx li jifhmu x'aħna nagħmlu.

Allura, aktar milli perċezzjoni jew le, ikun hemm affarijiet li s-soċjetà forsi tkun tixtieq risposta qabel.

Imma din ma tingħatax mhux għax inti ma tridx, imma minħabba l-fatt li trid mingħand ħaddieħor biex iġġib l-informazzjoni.

Kif għedtlek, f'ċerti każi partikolari rridu informazzjoni mill-Indja li huwa pajjiż li ma jikkoperax daqs kemm nixtiequ, u allura ndumu biex inġibu t-tweġibiet.

Biex niffirmaw l-analiżi rridu t-tweġibiet ta' kulħadd.

Però, huwa fatt li aħna ma konna nikkomunikaw b'xejn.

Il-brief tagħna qegħda fil-liġi li obbligati ma nikkomunikaw xejn u dak li nikkomunikaw irridu nikkomunikawh mal-awtoritajiet kompetenti biss.

Allura, jiġi min jiġi jistaqsi x'inti tagħmel jew x'inhu jiġri, ma konna ngħidu xejn ħlief li niktbu ftit statistika fir-rapport annwali.

Waħda mill-affarijiet li se nippruvaw nagħmlu hija li jkollna iktar komunikazzjoni tajba ta' x'qiegħed jagħmel l-FIAU mal-media biex il-media tifhem x'inhuma l-prijoritajiet tal-FIAU going forward.

Ovvjament, fuq każi individwali ma nistgħu ngħidu xejn għal żewġ raġunijiet.

L-ewwel nett, għaliex xi minn daqqiet nistgħu nipperikolaw l-investigazzjonijiet li jkunu għaddejjin, jiġifieri nkun qed navża 'l-kriminali li qed ninvestigawhom.

It-tieni raġuni hi li fil-fatt din tkun informazzjoni konfidenzjali għaliex qed titkellem fuq nies u individwi li aħna mhux bilfors għandna provi li huma kriminali, u nistgħu allura kważi nagħtu ideat ħżiena fuq persuni jew individwi.

Jiena naħseb li lanqas jekk il-liġi tgħid li l-FIAU għandha tikkomunika, mhuwiex raġonevoli li nagħmlu hekk għaliex inkunu qed nipperikolaw l-objectives infushom tal-unit.

Huwa veru li xi minn daqqiet ħadna iktar żmien milli xtaqna, imma x-xogħol kien għaddej bir-riżorsi li għandna, u ovvjament, kif għedt meta rrispondejt il-mistoqsija tal-Onorevoli, ir-riżorsi ma kenux dawk li xtaqna.

Xi minn daqqiet xtaqna npoġġu iktar riżorsi imma ma kellniex.

Imbagħad, bdejna nibnu r-riżorsi tagħna biex dejjem inkunu nistgħu nilħqu l-objettivi tagħna b'mod malajr.

Il-kontinwazzjoni hija sempliċi.

Irridu nikkomunikaw aħjar maċ-ċittadini.

Irridu ovvjament naraw kif se nsaħħu r-rapport annwali biex nagħtu iktar informazzjoni fid-dettall li hija tal-aptit tal-individwu.

Però naħseb li finalment iċ-ċittadini mhux wara l-proċess tagħna jkunu sodisfatti, imma wara l-proċessi l-oħra kollha tal-pulizija u tal-qrati.

Hemmhekk naħseb li jieħdu sodisfazzjon iċ-ċittadini.

Billi noħorġu rapport aħna fuq xi ħadd m'aħna se naslu mkien.

Nixtiequ li l-proċessi l-oħrajn jiffunzjonaw ukoll.

KAROL AQUILINA: Grazzi tar-risposta tiegħek.

Kif spjegajt inti, fil-proċess li jinvolvi setturi sħaħ, mhux l-FIAU biss, imma anke l-Pulizija u l-qrati ta' pajjiżna, dak huwa ovvju.

Intom taslu sa ċertu punt, u mbagħad dak li tagħmlu intom, jekk jirriżultalkom xi ħaġa, jgħaddi għand il-Pulizija, u jekk il-Pulizija tkompli tinvestiga tasal għall-prosekuzzjoni quddiem il-qorti.

Inti semmejt li ilek membru tal-FIAU għal dawn l-aħħar erba' snin.

Naturalment fl-aħħar erba' snin kien hemm numru ta' każijiet li kienu high profile ħafna.

Id-domanda tiegħi hija: Inti sodisfatt b'dak li għamlet l-FIAU f'dawn l-erba' snin?

Imma wkoll, b'dak li għamlet l-FIAU, imbagħad x'għamlu entitajiet oħra tal-Istat abbażi ta' dak li għamlet l-FIAU?

Jew inkella, kif qed naraha jien, l-FIAU tagħmel xogħlha, imma imbagħad l-entitajiet l-oħra tal-Istat qishom jeħlu u ma jaslux?

Ovvjament, b'dan il-mod imbagħad tinħoloq il-perċezzjoni li semmejt inti proprju fir-risposta tiegħek, li l-FIAU ma tagħmel xejn.

IS-SUR JESMOND GATT: Fil-fatt mhux ma nagħmlu xejn imma ma jidhirx ir-riżultat.

Hija perċezzjoni minn waħda għall-oħra.

Għal li qed issemmi inti, jien sodisfatt ħafna b'li għamilna f'dawn l-erba' snin.

Kull meta kont nitkellem min-naħa ta' policy, dwar x'qed iżomm il-proċessi, x'nistgħu nagħmlu biex il-proċessi jitħaffu, x'inhu l-average turnaround li qed nieħdu biex ninvestigaw l-affarijiet, naf li fl-aħħar erba' snin dejjem kien qed jonqos.

Ovvjament, dak huwa progress.

Kieku sodisfatt mhux qiegħed hawn.

Fil-fatt, m'iniex sodisfatt u nixtiequ li nagħmlu iktar affarijiet.

Kif għidt ukoll fil-bidu, il-kriminal qiegħed dejjem jivvinta l-affarijiet.

Irridu l-ħin kollu nadattaw, nagħmlu risk assessment u nifhmu x'inhuwa jiġri u ma jiġrix.

Minn dan il-lat naħseb li sodisfatt ħafna.

F'dan il-perjodu qed nagħmlu wkoll xogħol mal-entitajiet l-oħra biex nifhmu kif ix-xogħol li tagħmel l-FIAU jkun iktar useable mill-entitajiet l-oħra.

Pereżempju, fil-każ tagħna, xejn mill-intelligence li niġbru ma jista' jintuża biex jitressaq xi ħadd il-qorti bħala evidenza.

Jekk ikun hemm xi elementi minnu li jistgħu jintużaw, ikun irid jerġa' jiġi investigat mill-pulizija b'ħela ta' żmien.

Allura, hemm l-effiċjenzi li nistgħu ndaħħlu fil-proċessi li jistgħu jqassru l-proċess u biex wieħed jgħin iktar lill-ieħor b'mod effettiv.

Ovvjament, f'dan il-qasam qegħdin aħna, il-Pulizija u l-qrati – diġà tliet entitajiet dawn li jagħmlu xogħlhom – imma se jitwal il-ħin.

Mhux se ngħidlek li naħseb li għandhom ikunu tnejn jew wieħed, għax mhuwiex il-każ li wieħed minna jipprova jagħmel kollox.

Jista' jkun hemm riskji oħra li ma nkunux qed nagħmlu ġustizzja, jew ikun hemm riskji oħrajn marbutin, pereżempju, mal-fatt li jista' wieħed jinvestiga, jew riskji oħrajn.

Però, naħseb li sodisfatt ħafna.

KAROL AQUILINA: Sodisfatt bil-mod kif il-Pulizija jittrattaw ir-rapporti li jirċievu mingħand l-FIAU?

Ġieli smajna, anke f'inkjesta pubblika, li jiġi ppreżentat rapport, dak ir-rapport jasal sa ċertu livell, il-Pulizija mistennija li tasal livell ogħla biex tagħmel il-prosekuzzjoni, u qisu l-Pulizija ma taġixxix abbażi ta' dik l-informazzjoni.

Biex ngħid hekk, intom tkunu għamiltu l-groundwork, u għandi nifhem ukoll, anke mir-rapporti li ġieli ġew ippubblikati, ikun hemm ċertu informazzjoni li ħafna drabi kważi lanqas il-Pulizija ma tista' tasal għaliha.

Din l-informazzjoni tkun ħafna aħjar minn dak li l-Pulizija tista' tasal għaliha.

X'se tagħmel inti bħala Chairperson tal-FIAU, meta l-FIAU tkun għamlet xogħlha kif suppost, bagħtet rapport lill-Pulizija mbagħad ma tisma' xejn iktar dwaru u ma tittieħed ebda azzjoni?

Dan meta l-FIAU tkun taf li hemm biżżejjed biex ttieħed azzjoni.

X'se tagħmel inti bħala Chairperson biex din is-sitwazzjoni tiżblokkaha?

IS-SUR JESMOND GATT: Naħseb li ma tantx huwa l-każ li jien nisforza l-proċess b'mod aggressiv; però, il-verità hija li, taħt l-ambitu tal-National Crime Committee (NCC), qed niddiskutu ħafna mal-Pulizija.

Minn meta twaqqfet l-NCC tliet snin ilu, irnexxielna nibdew nifhmu x'inhuma l-istrengths u l-weaknesses ta' kull wieħed minna, u naħdmu bihom biex niżviluppaw il-proċessi aħjar.

Ovvjament, kif tafu li ħareġ mill-Moneyval – u kulħadd qed jifhem li kellu jiġri – il-Pulizija trid issaħħaħ il-qafas investigattiv tagħha.

Kellhom ukoll diffikultajiet biex jaslu.

Naf li qed tiġri dik ukoll.

Jien sodisfatt li anke min-naħa tal-infurzar tal-liġi qed jieħdu passi.

Irrid nifhem jekk huwiex se jirnexxilna.

Fil-fatt qed naraw kif nistgħu, anke mal-qrati, nikkreawlhom seminars mal-ġudikanti biex nistgħu nfehmuhom aħjar x'inhuma s-sensitivitajiet tal-proċessi tagħna.

B'dan il-mod forsi nistgħu ngħinuhom jaslu għal ġudizzju b'mod iktar tempestiv.

Iktar minn hekk ma nistgħux nagħmlu, għax imbagħad il-proċessi tagħhom iridu l-ħin ukoll.

KAROL AQUILINA: Wieħed mill-membri tal-Bord tal-FIAU ġej mill-Pulizija.

Jiena mhux se nsemmi każijiet partikolari għax naf li l-Bord jagħmel distinzjoni bejn il-bord li jmexxi l-FIAU u l-ħidma li jagħmel id-direttur u l-assistent direttur.

Naf li hemm din id-distinzjoni u li intom żelużi li żżommuha hekk, għal raġunijiet ovvji.

Però, meta l-Bord ikun jaf li l-istituzzjoni għamlet xogħlha, imbagħad ma jkunx hemm segwitu għaliha, hemmhekk naħseb li tibda tinkwieta inti wkoll fil-kariga tiegħek ta' membru tal-bord.

Allura inti ma ddurx fuq il-kollega tiegħek li qiegħed fuq il-Bord li ġej mill-Pulizija, u tgħidlu: Aħna nagħmlu xogħolna hawnhekk, però intom ukoll għandkom responsabilità ħafna ikbar minna ladarba lestejna x-xogħol aħna?

Kif se timbotta li jsiru ċertu affarijiet?

Qed ngħid hekk għaliex huwa fatt magħruf li kien hemm rapporti li ġew ippubblikati li kienu sostanzjali, li naħseb li s-soċjetà stenniet li tittieħed azzjoni konkreta dwarhom u mhux diskors jew informazzjoni biss.

Inti tħoss il-bżonn li ddur fuq ħaddieħor u tgħidlu: Jien nistemma mingħandek li tagħmel il-rwol tiegħek wara li l-istituzzjoni li mmexxi jien għamlet xogħolha kif suppost?

IS-SUR JESMOND GATT: Fil-fatt, il-unit mhux tramite l-membru tal-Bord mill-Pulizija li tikkomunika mal-Pulizija, imma kif titlob il-liġi permezz tal-liaison officer.

Dan ikun aġġornat dwar l-affarijiet li għandu bżonn jew qegħdin jiġru fil-każijiet partikolari.

S'issa ma ħassejtx li bħala Bord tal-FIAU għandna nidħlu fir-remit tal-investigazzjonijiet tal-Pulizija, u nippruvaw b'xi mod nikkwalifikaw kif isiru u ma jsirux.

Aħna ovvjament għandna t-techniques tagħna.

Ġieli, biex ngħinu lil xulxin, ġibna n-nies biex inħarrġu lill-xulxin.

Il-Pulizija għandhom nies imħarrġa f'ċertu setturi ta' analiżi li jgħinuna, u aħna żviluppajna n-nies.

Ftit taż-żmien ilu kien hemm Kummissarju wkoll – u naħseb li jista' jwieġbek aħjar minni x'qed jagħmel biex jiżviluppa.

Minn dak li qed naqra fil-pubbliku, għax jien ma mmurx għand il-Kummissarju u nistaqsih x'inhuwa jagħmel.

Qed jagħmlu xogħlu wkoll.

Tkellimna mal-persuna l-ġdida li qed tieħu ħsieb l-Economic Crime Unit, u tidher li hija intenzjonata li tkompli tiżviluppa bħalma qed nagħmlu aħna.

Nemmen li going forward se jkollna riżultati aħjar.

Fil-fatt, din is-sena, għall-ewwel darba, wara numru ta' snin li kien hemm numru ta' każijiet fejn aħna għamilna sanzjonijiet fuq entitajiet, din is-sena rnexxilna nagħlqu ħafna sanzjonijiet ta' ħafna entitajiet li tul l-aħħar tliet snin ħassejna li setgħu għamlu xogħolhom aħjar.

Tinsiex li l-FIAU huwa grupp ta' nies li jridu l-affarijiet jaħdmu sewwa u jinfurmawna.

Is-sett ta' subject persons żdied ħafna.

Ovvjament, abbażi ta' li jiggwidawna huma, li jagħtuna ħjiel huma, nistgħu nibdew ninvestigaw.

Inkella ma tantx tista' tiġri.

Ikun hemm numru ta' każijiet li nindunaw aħna li rridu ninvestigaw ukoll, imma fil-maġġor parti huwa dan is-settur li jiggwidana.

Kif qed ngħidlek, naħseb li min-naħa tagħna m'għandniex ir-remit li mmorru fuq il-Kummissarju u nimbuttaw b'xi mod jew ieħor.

Kif għidtlek, qed niddiskutu l-affarijiet taħt l-NCC u ninfluwenzaw lil xulxin bl-aptit, b'informazzjoni u kif nistgħu nagħmlu xogħolna aħjar biex ngħinu iktar lil xulxin u jkollna iktar speditezza.

KAROL AQUILINA: Issir il-kritika minn numru ta' professjonisti, bħal nutara, avukati u subject persons oħra, li ntefa' piż fuqhom biex titħaddem is-sistema.

Din hija sistema tajba li kienet bżonnjuża ħafna, però ssir il-kritika li qisu hemm min jiflaħ iħallas għal din is-sistema u hemm min ma jiflaħx.

Partikolarment, min huwa sole practitioner jargumenta li l-piż li ntefa' fuqu huwa projbittiv, kważi jrid joħroġ barra mill-professjoni tiegħu, jew ma jagħmilx ċertu xogħol.

Din il-kritika hija mifruxa ħafna llum il-ġurnata.

Għandek il-Kamra tal-Avukati, għandek ll-Kunsill tan-Nutara, għandek numru ta' entitajiet oħra li qed jippruvaw jindirizzaw din is-sitwazzoni.

Kif taħseb li l-FIAU tista' tgħin biex ma jkollokx nies li joperaw f'ċertu setturi jispiċċaw ikollhom jitilqu minnhom, anke minkejja li ma jkollhomx diffikultà u ma jkunux qed jagħmlu affarijiet mhux korretti, anzi, jkunu qed jaġixxu b'mod korrett, però l-obbligi li ntefgħu fuqhom huma tant kbar u tant ifissru eluf ta' ewro li prattikament ikollhom jagħżlu li jieqfu joperaw?

X'qed tara li l-FIAU tista' tagħmel taħt it-tmexxija tiegħek biex din is-sitwazzjoni tiġi żblukkata?

IS-SUR JESMOND GATT: L-ewwel nett, irridu nirrealizzaw li hija l-liġi li tpoġġi l-obbligi u mhux il-unit innifsu.

Ovvjament il-unit qed tiggwida lis-subject persons dwar kif jistgħu jwettqu d-dmirijiet tagħhom kif tgħid il-liġi.

Tul l-aħħar tliet snin, l-FIAU – u sodisfatt ħafna bihom – kienet ħarġet linji gwida estensivi lis-settur biex tispjega iktar fid-dettall x'inhuwa mistenni minnu u kif jista' jagħmel dak li mistenni minnu.

Qed tipprova tgħinu jiżviluppa l-metodoloġiji tiegħu b'mod effettiv.

Organizzaw ukoll numru interminabbli ta' sessjonijiet ta' taħriġ lis-subject persons.

Qed nippruvaw ngħinu b'mod fattwali kemm billi niggwidaw, kif ukoll billi nħarrġu.

Però wkoll, il-liġi nnifisha tistabbilixxi li f'numru ta' każijiet inti tista' tagħmel risk assessment tal-operat tiegħek.

Abbażi ta' dak ir-risk assessment, inti tagħmel il-miżuri tiegħek.

Jekk għandek tieqa twila pied ma tagħmilx purtiera twila 20 pied.

Ħafna drabi qed insibu li r-risk assessments fis-setturi konċernati ma jsirux sewwa.

Jew ikunu laxki naħa jew drakonjani n-naħa l-oħra.

Naħseb li rridu ngħinu lis-setturi tal-industrija jagħmlu risk assessments iktar meqjusin.

Ovvjament, fiċ-ċirkostanza tal-lum jista' jkun hemm trepidazzjoni kif tagħmlu dan ir-risk assessment, għaliex tant hemm diskussjoni fuq il-liġi ta' kontra l-ħasil ta' flus li kulħadd huwa inkwetat minħabba fiha.

Hawnhekk kulħadd qiegħed bil-maskra għax qed jibża' li se jieħu l-COVID-19.

Ma jfissirx li bilfors xi ħadd minna huwa marid, imma lbisniha.

Dawn jistgħu jkunu affarijiet li qed jiġru fis-settur.

Il-fatt li xi kultant hemm aspettattivi daqshekk drakonjani mbagħad iwassal li jkun hemm ukoll reazzjonijiet jew impatti fuq l-industrija li mhumiex dawk li nixtiequ.

KAROL AQUILINA: Din hija mistoqsija li jien iddeċidejt li nibda nagħmilha lil kulħadd.

Mingħajr ebda riflessjoni fuqek personali jew għax għandi xi ħjiel ta' xi ħaġa.

Inħoss li l-Kumitat għandu jistaqsi jekk hemmx xi ħaġa jew inti tħossx li hemm xi ħaġa fil-ħajja privata, ħajja pubblika, ħajja professjonali tiegħek, li b'xi mod timbarazzak jew timbarazza lil dan il-Kumitat jew lill-Ministru li ħatrek jew lill-FIAU.

Hemm xi ħaġa li jidhirlek li għandek taqsam magħna?

Hemm xi ħaġa, jew inkella tista' tassigurana li m'hemm xejn?

Din hija mistoqsija ta' rutina.

IS-SUR JESMOND GATT: Mhux se nagħtik risposta ta' rutina.

Stajt għidtlek le.

Fil-fatt, jien bħala uffiċjal tal-Bank Ċentrali ngħaddi minn skrutinju kontinwu.

Għadni kif għaddejt minn assessjar minn awdituri indipendenti fuq l-assi tiegħi.

Din hija prattika tal-banek ċentrali u qatt ma kien hemm diffikultà.

Mil-lat finanzjarju, kważi nħossni politically exposed person (PEP) mingħajr ma jien PEP.

L-iskutinju diġà sar is-sena l-oħra.

Mill-aspetti l-oħra jidhirli li ma hemm xejn li jista' jħammar wiċċ xi ħadd.

IĊ-CHAIRPERSON: Grazzi.

Peress li l-Onor.

Ellis mhuwiex parti mill-Kumitat nitlob il-permess biex ikun jista' jintervjeni.

Il-permess ingħata.

IĊ-CHAIRPERSON: L-Onor.

JOSEPH ELLIS: Sur Gatt, bħalissa f'bosta setturi hawn ċertu apprensjoni kbira dwar il-mod kif qiegħda topera l-FIAU.

Hawn perċezzjoni li l-FIAU qiegħda kważi f'overkill mode.

Kważi kważi qiegħda anke sservi biex ixxekkel l-iżvilupp tas-settur finanzjarju f'Malta.

Jiena avukat u nisma' minn kollegi li, pereżempju, ikollhom x'jaqsmu ma' kollegi barranin, pereżempju, mill-Polonja, li ma jafu xejn fuq ħasil ta' flus.

Dawk iridu joqogħdu jedukawhom huma.

Suppost qed jiġu applikati l-istess direttivi u regolamenti Ewropej, imma jidher li l-applikazzjoni tagħhom ma hija konsistenti xejn.

Jidher li Malta qegħdin napplikaw l-enċikliki kollha u pajjiżi oħrajn Ewropej – speċjalment Ċipru, li tissemma ħafna – jidher li hemm sitwazzjoni ferm u ferm iktar ta' laissez faire.

Għandek ukoll sitwazzjoni, pereżempju, f'każ li ltqajt miegħu dan l-aħħar, mal-Istat ta' Delaware, l-iStat ta' Biden, fejn dawn lanqas biss għandhom reġistru tal-kumpaniji bix-share holders.

Kelli każ ta' kumpanija hemmhekk, fejn inkunu nafu sabiex isir l-Anti-Money Laundering (AML) u naraw min huma x-shareholders, fejn kellna nġibu dikjarazzjoni ta' nutar.

Taħseb li l-azzjoni tal-FIAU trid tiġi kalibrata aħjar, li filwaqt li l-kriminalità ogranizzata tkun kontrollata, imma fl-istess ħin is-settur finanzjarju fil-pajjiż jitħalla jopera?

IS-SUR JESMOND GATT: Jien konvint li l-FIAU qed tagħmel dak li qed tistenna minnha l-liġi.

Kif għidt tajjeb inti, qed nagħmlu dak kollu li l-liġi titlob.

Jekk hemm stati oħra li dan ma jagħmluhx, naħseb li huwa naqra ta' nuqqas min-naħa tagħhom li ma jagħmluhx.

Kważi kważi qed tagħtini x'nifhem li fl-assessjar li għamlu l-Moneyval aħna li qed inkunu stretti kellna diffikultà, u mhux pajjiżi oħra li huma relaxed fis-suġġett.

Ma nafx, imma nħossni daqsxejn inkwetat li pajjiżi oħra mhux qed jagħmlu xogħlhom sewwa.

Jien ċert li l-FIAU qed tagħmel xogħolha sewwa.

IĊ-CHAIRPERSON: Grazzi.

Għandek xi rimarki konklussivi?

IS-SUR JESMOND GATT: Iddiskutejna fit-tul.

M'għandix iktar rimarki.

IĊ-CHAIRPERSON: Nitolbuk tirtira, sabiex inkunu nistgħu niddeliberaw.

Fis-6.22 p.m. is-Sur Jesmond Gatt irtira mill-Kamra tal-Kumitat.

IĊ-CHAIRPERSON: Grazzi.

Wara d-diskussjoni li kellna se npoġġi l-mistoqsija.

Il-mistoqsija hija l-approvazzjoni tan-nomina tas-Sur Jesmond Gatt bħala Chairman tal-Bord tal-Gvernaturi tal-Korp għall-Analiżi ta' Informazzjoni Finanzjarja.

Hawn qbil unanimu dwar din in-nomina.

Nitlob lis-Sur Gatt jidħol lura fil-Kumitat.

Is-Sur Jesmond Gatt daħal lura fil-Kamra tal-Kumitat.

IĊ-CHAIRPERSON: Sur Gatt, dan il-Kumitat huwa favur li inti tiġi rakkomandat lill-Ministru għall-Finanzi u x-Xogħol għall-kariga ta' Chairman tal-Bord tal-Gvernaturi tal-Korp għall-Analiżi ta' Informazzjoni Finanzjarja.

Għaldaqstant, se niktbu lill-Ministru f'dan is-sens.

Nawgurawlek ħidma kbira favur pajjiżna.

Jalla l-affarijiet kollha li tixtieq tagħmel tkun tista' tagħmilhom.

Is-Sur Jesmond Gatt ħareġ mill-Kamra tal-Kumitat.

AFFARIJIET OĦRA

IĊ-CHAIRPERSON: Ninforma lil dan il-Kumitat li rċevejna żewġ nomini mingħand il-Head of Secretariat tal-Ministru għall-Affarijiet Barranin u Ewropej.

Nomina minnhom hija tal-Professur Godfrey Baldacchino għall-kariga ta' ambaxxatur għal Iceland u l-iSmall States, u n-nomina l-oħra hija tal-Professur Andrè Xuereb bħala Ambassador for Malta for Digital Affairs.

Peress li ġejna mitluba biex nagħmlu grilling ta' dawn il-persuni nominati, aħna ċċekkjajna mal-Ispeaker – nirringrazzjaw lis-Sa Pauline Abela – biex naraw x'għandna nagħmlu għaliex ir-remit tagħna skont il-liġi huwa ċar.

Hemm tliet rulings tal-Ispeaker fis-sens li aħna ma nistgħux immorru barra d-dimensjoni li tagħtina l-liġi u rridu nsegwu dak li titlob minna l-liġi.

Dawn iż-żewġ persuni ma jaqgħux fir-remit ta' dan il-Kumitat.

Is-Sa Pauline Abela għandha l-liġi u tista' tagħtikom kopja.

KAROL AQUILINA: Jien qed nifhem li l-kwestjoni hija li dawn mhumiex marbutin ma' pajjiż partikolari.

IĊ-CHAIRPERSON: Hekk hu.

Il-liġi hija speċifika dwar lil min nistgħu nagħmlu grilling.

Jekk tinbidel il-liġi u fir-remit ikun hemm li aħna nistgħu nagħmlu wkoll grilling għal nomini f'dan it-tip ta' ħatriet, aħna mhux se nsibu diffikultà.

It-tliet rulings wara xulxin tal-Ispeaker huma speċifiċi u jgħidu li aħna rridu nimxu ma' dak li titlob minna l-liġi.

Jekk inkunu qed nagħmlu grilling għal dawn iż-żewġ nomini nkunu qed noħorġu barra mir-remit tagħna u mmorru kontra r-rulings tal-Ispeaker.

Ma nistgħux nagħmlu hekk.

KAROL AQUILINA: Jien ma rajthomx ir-rulings; però, jekk il-liġi tgħid hekk, naħseb li jkun għaqli li, ġaladarba l-Gvern bagħat dawn iż-żewġ nomini quddiemna, forsi jkun hemm pronunzjament min-naħa tal-Gvern li jemenda l-liġi ħalli mbagħad dan ikun possibbli.

Jekk dan il-Kumitat jaqbel, nistgħu nissuġġerixxu hekk aħna stess.

Fil-fatt, meta jien kont involut fl-abbozzar, kont għedt li kull ambaxxatur li mhuwiex membru tal-korp diplomatiku għandu jiġi hawnhekk.

Jekk il-Gvern jixtieq ibiddel il-liġi f'dan is-sens, l-Oppożizzjoni tkun favur.

Dan mhuwiex każ li wieħed iżid fil-lista b'ordni tal-Prim Ministru.

Dik hija r-raġuni.

IĊ-CHAIRPERSON: Le, trid tinbidel il-liġi.

CLAYTON BARTOLO: Wieħed minnhom aktar huwa digital champion milli ambaxxatur.

KAROL AQUILINA: Iva, imma l-liġi kif inhi mitkuba ssemmi pajjiż ieħor apparti Malta.

CLAYTON BARTOLO: Però, biex ma mmorrux lil hinn mir-remit u nifhmu anke x'inhu r-rwol tagħna hawnhekk, għalkemm wieħed minnhom qed insejħulu ambaxxatur, aktar huwa a digital champion.

Naturalment dan xorta jkun qed jagħmel xogħol għal pajjiżna.

KAROL AQUILINA: Iva, imma issa se tinħoloq is-sitwazzjoni fejn jekk jibdew jinħatru ċerti ambaxxaturi, mhux bilfors għal pajjiż imma għal istituzzjoni barranija, mingħajr l-iskrutinju ta' dan il-Kumitat, naħseb li ma jkunx qed isir dak li kien hemm l-intenzjoni li jsir.

L-intenzjoni kienet li jekk xi ħadd jaqdi r-rwol ta' ambaxxatur imma ma jkunx fil-korp diplomatiku, dan jiġi quddiem dan il-Kumitat.

Naqbel li dan mhuwiex drafting feliċi.

Jien naħseb li dan il-Kumitat għandu jinforma lill-Gvern li hawnhekk hawn qbil li jsir grilling ta' dawn il-persuni, imma hemm bżonn li ssir emenda fil-liġi.

Nerġa' ngħid li dan ma jsirx b'ordni tal-Prim Ministru għax il-lista tista' tiżdied biss fejn ikun hemm persuna li tmexxi aġenzija jew awtorità.

Dik tista' tinbidel b'avviż legali.

JOE MIZZI: Jien ħsibt li se naqbdu u niddeċiedu aħna u mmexxu ...

JOE MIZZI: Mela biex isiru dawk l-affarijiet irid ikun hemm emenda fil-liġi.

IĊ-CHAIRPERSON: Bħala Kumitat aħna ma nsibu l-ebda oġġezzjoni li nagħmlu grilling ta' persuni f'dawn il-ħatriet kemm-il darba l-Ministru kkonċernat jemenda l-liġi u jgħid li r-remit tagħna jkun ikopri wkoll grilling ta' ħatriet pubbliċi kif qed jiġi propost.

KAROL AQUILINA: Aħna bħala Oppożizzjoni niddikjaraw li naqblu ma' dan.

IĊ-CHAIRPERSON: L-Oppożizzjoni taqbel, jiġifieri din hija xi ħaġa unanima.

L-Onor.

CLYDE PULI: Il-proposta tal-Onor.

Aquilina hija iktar ristretta u ċara għax qed jgħid liema huwa dak it-tip ta' karigi li jridu jiżdiedu biex nibqgħu mal-ispirtu tal-liġi kif kienet oriġinarjament.

Ħadd mhu qed jgħid li tispara kullimkien.

KAROL AQUILINA: Oriġinarjament kien hemm din id-dilemma.

Xi ħadd li jaħdem mal-Gvern imma ma jkunx fil-korp diplomatiku għandu jiġi quddiem il-Kumitat?

L-argument kien li 'iva' għax mhuwiex parti mill-korp diplomatiku.

Allura, bl-istess mod, jekk xi ħadd se jaqdi rwol ta' ambaxxatur, mhux għal pajjiż imma għal istituzzjoni jew għal ċertu settur, ladarba mhuwiex fil-korp diplomatiku għandu jiġi quddiem dan il-kumitat.

Dak iż-żmien il-Kamra ma daħlitx f'dak id-dettall għax diġà kienet xi ħaġa innovattiva li nagħmlu dan kollu, Imma naħseb li issa dan il-Kumitat għandu esperjenza biżżejjed – anke ċerta fiduċja bejn il-Membri tal-Gvern u l-Oppożizzjoni dwar kif nagħmlu l-affarijiet – biex niżviluppaw u nevolvu dan ir-rwol tagħna anke għal dan is-settur.

Naħseb li nagħmlu tajjeb jekk din tkun proposta tal-Kumitat.

CLYDE PULI: Jekk se tikteb lill-Ministru biex tgħidlu li aħna nirrakkomandaw li jbiddel il-liġi biex din tkun tinkludi każijiet bħal dawn, għandek tispeċifika fuq xiex qed nitkellmu, għax mhuwiex il-każ li qed nipproponu li tifrex b'mod totali.

Dan mhuwiex il-każ, u mhux hekk qed ngħidu.

Hawnhekk qed nitkellmu fuq ambaxxaturi.

Din għandha tkun ir-rakkomandazzjoni tagħna.

IĊ-CHAIRPERSON: Grazzi ħafna.

Il-Kumitat huwa aġġornat.

Il-lejl it-tajjeb.

Fis-6.30 p.m. il-Kumitat aġġorna.


KUMITAT PERMANENTI DWAR IL-ĦATRIET PUBBLIĊI

LAQGĦA NRU 17

It-Tnejn, 23 ta' Novembru 2020

IlKumitat Permanenti dwar il-Ħatriet Pubbliċi ltaqa' filbinja talParlament, ilBelt Valletta, fil-5.33 pm.

PREŻENTI

Il-Membri tal-Kumitat li kienu preżenti għal-laqgħa kienu l-Ministru għat-Turiżmu u l-Protezzjoni tal-Konsumaturi l-Onor.

Joe Mizzi u l-Onor.

Kien preżenti wkoll l-Onor.

Il-Minuti tal-Laqgħa Nru 16, li saret fit-28 ta' Ottubru 2020, ġew ikkonfermati.

SMIGĦ FIR-RIGWARD TAN-NOMINA TAS-SUR JESMOND GATT GĦALL-ĦATRA TA' CHAIRMAN TAL-BORD TAL-GVERNATURI TAL-KORP GĦALL-ANALIŻI TA' INFORMAZZJONI FINANZJARJA (FIAU)

L-Onor.

Karol Aquilina ta ħarsa ta' kif ġraw l-affarijiet sakemm il-ħatra proposta tas-Sur Jesmond Gatt ġiet quddiem il-Kumitat Permanenti dwar il-Ħatriet Pubbliċi.

Huwa qal li hekk kif sar jaf bin-nuqqas li kien hemm fir-rigward tal-ħatra taċ-Chairman tal-FIAU, huwa ġibed l-attenzjoni tal-Gvern billi għamel diskors fil-Plenarja, u hekk kif il-Kumitat irċieva l-ittra tal-Ministru għall-Finanzi u s-Servizzi Finanzjarji dwar it-tali ħatra, il-Membri tal-Oppożizzjoni fuq il-Kumitat kitbu lill-President tal-Kumitat Permanenti u ssusegwentement, intalab ruling mill-Ispeaker mill-President tal-Kumitat Permanenti.

L-Onor.

Aquilina, f'isem in-naħa tal-Oppożizzjoni, insista fuq il-ħtieġa li l-proċedura stabbilita fil-liġi tiġi segwita u appella li f'ċirkostanzi bħal dawn wieħed għandu jiddiskuti biex jara kif is-sitwazzjoni tista' tiġi indirizzata.

L-Onor.

Glenn Bedingfield informa lill-Kumitat li dakinhar li tkellem l-Onor Aquilina fil-Plenarja, huwa kien ġibed l-attenzjoni u li l-Gvern kien se jirranġa s-sitwazzjoni u li dak li ġara ma sarx b'intenzjoni ħażina.

L-Onor.

Bedingfield irrefera wkoll għar-ruling li ngħata mis-Sedja fir-rigward minn fejn joħroġ ċar li dan il-Kumitat għandu jipproċedi għas-smigħ tal-persuna nominata bħala Chairman tal-FIAU.

Fil-5.37 pm il-Kumitat stieden lis-Sur Jesmond Gatt sabiex jidher quddiem il-Kumitat biex isirulu mistoqsijiet supplimentari skont l-artikolu 48B(4) tal-Att dwar l-Amministrazzjoni Pubblika, Kap. 497.

Il-President tal-Kumitat informa lis-Sur Jesmond Gatt li d-domandi u t-tweġibiet tiegħu ser jiġu ppubblikati ai termini tal-artikolu 38(2) tal-Att dwar l-Amministrazzjoni Pubblika.

Is-Sur Gatt tkellem dwar l-esperjenza tiegħu fil-qasam finanzjarju, kemm fil-Bank Ċentrali u kemm fl-FIAU fejn ilu jservi fuq il-bord għal dawn l-aħħar erba' snin.

Waqt id-diskussjoni mal-Membri tal-Kumitat, is-Sur Gatt tkellem dwar il-ħtieġa ta' ħaddiema speċjalizzati u mħarrġa biex l-FIAU tkun tista' twettaq ir-rwol tagħha li hu ben definit fil-liġi u anke dwar il-ħtieġa li jissaħħaħ is-settur tal-informatika tal-Unit.

Is-Sur Gatt tkellem dwar ir-rwol tal-FIAU anke biex tikkonforma mal-liġijiet tal-Unjoni Ewropea dwar il-prevenzjoni tal-ħasil tal-flus u l-finanzjament tat-terroriżmu u l-koperazzjoni ma' entitajiet barranin; ix-xogħol tal-FIAU li jagħti inputs lil entitajiet oħrajn biex ikunu jistgħu jagħmlu l-infurzar tagħhom, fosthom il-pulizija; modi ta' kif il-proċessi jistgħu jkunu aktar effiċjenti; u l-eżerċizzju tal-Moneyval biex tissaħħaħ il-governanza.

Waqt id-diskussjoni ssemma' t-twaqqif tan-National Coordinating Committee li qed jgħin mill-aspett ta' koperazzjoni u kordinazzjoni ma' awtoritajiet regolatarji u ta' infurzar; u l-ħtieġa ta' komunikazzjoni aħjar kemm mal-midja kif ukoll maċ-ċittadin, dwar il-ħidma tal-FIAU.

Fis-6.22 pm, il-President tal-Kumitat irringrazzja lis-Sur Jesmond Gatt u talbu sabiex jirtira mill-Kamra tal-Kumitat sakemm il-kumitat jiddiskuti l-ħatra proposta tas-Sur Jesmond Gatt.

Fis-6.23 pm, il-President tal-Kumitat stieden lis-Sur Gatt jidħol fil-kamra fejn informah li l-Kumitat qabel li għandu jagħti parir favur il-ħatra tas-Sur Jesmond Gatt bħala Chairman tal-Bord tal-Gvernaturi tal-Korp għall-Analiżi ta' Informazzjoni Finanzjarja skont kif provdut fis-subartikolu 38(5) fit-Tielet Taqsima tal-Ħames Skeda tal-Att dwar l-Amministrazzjoni Pubblika, u li skont l-istess provvediment, flimkien mal-parir imsemmi, kellhom ukoll jintbagħtu l-Minuti tal-laqgħa tal-Kumitat lill-Ministru għall-Finanzi u x-Xogħol.

AFFARIJIET OĦRA

Il-President tal-Kumitat irrefera għal komunikazzjoni li huwa rċieva mill-Kap tas-Segretarjat tal-Ministru għall-Affarijiet Barranin u Ewropej, is-Sur Noel Abela, fejn infurmah li l-Ministru kien qed jikkonsidra jaħtar żewġ persuni:

- il-Professur Godfrey Baldacchino bħala Ambaxxatur għal Gżejjer u Stati Żgħar; u

- il-Professur Andrè Xuereb bħala Ambaxxatur ta' Malta għal Affarijiet Diġitali.

Fil-komunikazzjoni tiegħu, is-Sur Noel Abela staqsa jekk il-kumitat jaħsibx li in invista tal-importanza ta' dawn iż-żewġ karigi, huwiex il-każ li l-persuni nominati jiġu msejħa għal smigħ waqt laqgħa tal-kumitat.

Il-President tal-Kumitat irrefera għal tliet rulings li l-Ispeaker kien ta fejn qal ċar li kumitati parlamentari għandhom jikkonsidraw biss dak li hu ben definit fl-Att li jirregolahom.

Waqt id-diskussjoni, l-Onor.

Karol Aquilina qal li l-intenzjoni tal-Att dwar l-Amministrazzjoni Pubblika li taħtar il-Kumitat Permanenti dwar il-Ħatriet Pubbliċi, kienet li jekk xi ħadd qed jaqdi r-rwol ta' ambaxxatur imma ma jkunx fil-korp diplomatiku, għandu jiġi quddiem il-Kumitat Permanenti dwar il-Ħatriet Pubbliċi.

Il-Kumitat qabel li huwa ma jsibx oġġezzjoni li persuna li tkun se taqdi rwol ta' ambaxxatur, mhux għal pajjiż imma għal istituzzjoni jew għal ċertu settur, ladarba mhuwiex fil-korp diplomatiku, jidher quddiem il-Kumitat Permanenti dwar il-Ħatriet Pubbliċi, kemm il-darba l-liġi li tirregola l-istess Kumitat tiġi emendata fir-rigward.

Il-Kumitat qabel ukoll li għandha titressaq proposta f'dan is-sens lill-Gvern biex isiru l-emendi relevanti fl-Att dwar l-Amministrazzjoni Pubblika.

Fis-6.30 pm, id-diskussjoni kienet konkluża u l-Kumitat ġie aġġornat.

SKRIVANA TAL-KUMITAT

PRESIDENT TAL-KUMITAT


KUMITATI TAL-KAMRA TAD-DEPUTATI

KUMITAT PERMANENTI DWAR L-AFFARIJIET BARRANIN U EWROPEJ

AVVIŻ

Laqgħa Nru 22

It-Tnejn, 23 ta' Novembru 2020 fl-4.30 pm

L-Onor.

Emmanuel Mallia, President tal-Kumitat Permanenti dwar l-Affarijiet Barranin u Ewropej, javża li l-Kumitat se jiltaqa' nhar it-Tnejn, 23 ta' Novembru 2020, fl-4.30 pm fil-Kamra tal-Kumitati fil-Parlament b'din l-aġenda:-

It-Tmiem tal-Perjodu ta' Tranżizzjoni bejn l-Unjoni Ewropea u r-Renju Unit.

Affarijiet oħra.

18 ta' Novembru 2020 SKRIVAN TAL-KAMRA

Proceedings, agenda, minutes and transcripts of the parliamentary committees bar


LAQGĦA NRU 22

It-Tnejn 23 ta' Novembru 2020

Il-Kumitat Permanenti dwar l-Affarijiet Barranin u Ewropej iltaqa' fil-Kamra tal-Kumitati fil-Parlament, il-Belt Valletta, fil-4.45 p.m.

Il-Membri preżenti qablu li fl-assenza tal-President tal-Kumitat, l-Onor.

Emmanuel Mallia, din il-laqgħa tiġi preseduta mill-Onor.

PREŻENTI: Is-Segretarju Parlamentari għall-Fondi Ewropej l-Onor.

Toni Bezzina, l-Onor.

SKUŻATI: Il-Ministru għall-Affarijiet Barranin u Ewropej l-Onor.

Glenn Bedingfield kienu xogħol fil-plenarja.

ASSENTI: L-Onor.

Preżenti wkoll kien hemm is-Segretarju Parlamentari għall-Protezzjoni tal-Konsumatur u l-Indafa Pubblika l-Onor.

Preżenti wkoll kien hemm is-Sur Leandro Borg, Head Policy Coordination (IMC/EP/External) fi ħdan l-EU Coordination Department fil-Ministeru għall-Affarijiet Barranin u Ewropej.

L-Iskrivan tal-Kumitat qalet it-talba.

Il-Minuti tal-laqgħat numri 20 u 21 li saru fis-16 ta' Ġunju u fis-17 ta' Novembru 2020 kienu konfermati.

Iċ-Chairman informa lill-Kumitat li kien irċeva din il-korrispondenza:

Dok 35 Korrispondenza li rċieva l-Ispeaker mingħand l-Ispeaker tal-Kamra tad-Deputati tal-Parlament tar-Repubblika Ċeka dwar is-sitwazzjoni kurrenti tal-kriżi tal-immigrazzjoni fil-konfini bejn il-Greċja u t-Turkija datata 18 ta' Marzu 2020; u

Dok 36 Ittra ndirizzata lill-President tal-Kumitat Permanenti dwar l-Affarijiet Barranin dwar "Treaty on the Prohibition of Nuclear Weapons" mibgħuta mill-Ministru għall-Affarijiet Barranin u Ewropej l-Onor.

Il-Kumitat irċieva wkoll din il-korrispondenza:

Dok 37 Ittra ndirizzata lill-President tal-Kumitat Permanent dwar l-Affarijiet Barranin u Ewropej intitolata "It-tmiem tal-perjodu ta' Transizzjoni bejn l-Unjoni Ewropea u r-Renju Unit" mibgħuta mis-Segretarju Parlamentari għall-Fondi Ewropej l-Onor.

Wara li ċ-Chairman ħa nota tal-kontenut ta' din l-ittra, huwa sejjaħ din il-laqgħa tal-lum.

IT-TMIEM TAL-PERJODU TA' TRANSIZZJONI BEJN L-UNJONI EWROPEA U R-RENJU UNIT

Il-Kumitat stieden lill-Onor.

Stefan Zrinzo Azzopardi fejn ta spjegazzjoni kif sejrin in-negozjati dwar Brexit u l-interventi li qed jagħmel il-Gvern.

Fost l-oħrajn l-Onor.

kif entitajiet governattivi bħal Identity Malta, id-Dwana u l-Awtorità dwar il-Mediċina qed jippreparaw għall-impatt li se jħalli Brexit;

il-kampanja "Brexit be Prepared" flimkien mal-Kamra tal-Kummerċ għan-negozji privati f'Malta;

kampanja ta' informazzjoni bl-expertise ta' Malta Enterprise; u

diskussjonijiet ma' stakeholders fl-MCESD.

Wara, il-Kumitat stieden lis-Sur Leandro Borg, Head Policy Coordination fid-Dipartiment tal-EU Coordination fil-Ministeru għall-Affarijiet Barranin u Ewropej, fejn ippreżenta:

Wara kien hemm diskussjoni, fejn il-membri preżenti staqsew diversi mistoqsijiet lis-Sur Borg.

Fil-5.38 pm il-Kumitat aġġorna għal data u b'aġenda li kellhom jiġu komunikati aktar tard.

SKRIVAN TAL-KUMITAT

PRESIDENT TAL-KUMITAT